Kristen teologi

**Kristen teologi** er teologien – det systematiske studiet av det guddommelige og religionen – av kristen tro og praksis. Den konsentrerer seg først og fremst om de hellige tekstene i *[[Det gamle testamente]]* og *[[Det nye testamente]]* i *[[Bibelen]]*, så vel som om kristen tradisjon, som er samling av tradisjoner som består av skikker eller tro knyttet til kristendommen. Kristne teologer bruker bibelsk eksegese (forklaring og tekstanalyser), rasjonell analyse og argumentasjon. Teologer kan studere kristen teologi av en rekke årsaker, for eksempel for å:

* bibeloversettelser, både å oversette gamle tekster eller revurdere tidligere tekster;
* hjelpe dem å bedre forstå kristne læresetninger;
* gjøre sammenligninger mellom kristendommen og andre tradisjoner;
* forsvare kristendommen mot innvendinger og kritikk;
* legge til rette for reformer i den kristne kirke;
* bistå i utbredelsen av kristendommen;
* trekke på ressursene i den kristne tradisjonen for å håndtere en nåværende situasjon eller et opplevd behov;
* utdanning i kristen filosofi, spesielt i nyplatonsk filosofi.

## Kristen tradisjon
Kristen teologi varierer betydelig på tvers av hovedgrenene av kristen tradisjon: katolsk, ortodoks og protestantisk. Hver av disse tradisjonene har sine egne unike tilnærminger til seminarer og presteutdanning.

## Disipliner

Kristen teologi deles gjerne inn i en rekke disipliner. Det varierer mellom de enkelte kirkesamfunn hvilke som vektlegges mest.

* Angelologi &ndash; studiet av skapte, åndelige vesener, herunder engler, demoner og Djevelen.
* Antropologi &ndash; studiet av menneskeheten, i denne forstand sett i forhold til det guddommelige
* Bibliologi &ndash; studiet av selve Bibelen og av dens inspirerte natur
* Ekklesiologi &ndash; studiet av kirken, spesielt dens forhold til Gud og dens struktur
* Eskatologi &ndash; studiet av de siste ting, universelt (endetiden) og individuelt (døden og det neste liv)
* Hagiologi &ndash; studiet av de hellige
* Hamartiologi &ndash; studiet av synd
* Kristologi &ndash; studiet av Jesus Kristus og hans natur
* Mariologi &ndash; studiet av jomfru Maria
* Missiologi &ndash; studiet av misjonmetoder og -prinsipper
* Pneumatologi &ndash; studiet av Den hellige ånd
* Soteriologi &ndash; studiet av frelse
* Theodiké &ndash; studiet av ondskapens natur

## Metoder

De vanligste metoder som brukes er:

* Apologetikk &ndash; studiet av kristen teologi i forhold til andre verdensanskuelser, med henblikk på å fremlegge forsvar for kristen tro og å utfordre andres tro
* Fundamentalteologi &ndash; (katolsk) studium av kristen tro med henblikk på forholdet mellom tro og fornuft (*demonstratio religiosa*), åpenbaring og dogme (*demonstratio christiana*) og kirke og konfesjon (*demonstratio catholica*)
* Bibelsk hermeneutikk &ndash; studier av teologi gjennom Bibelen ut fra et forhåndsbestemt sett med regler eller prinsipper for tolkning
* Bibelsk teologi &ndash; studier av teologi slik den presenteres og utvikles gjennom Bibelen, med spesielt fokus på progressiv åpenbaring
* Dogmatisk teologi &ndash; studiet av dogmatisk lære slik den har utviklet seg i forskjellige kirkesamfunn
* Konstruktiv teologi &ndash; en postmodernistisk tilnærming til systematisk teologi, hvor man appliserer for eksempel feministisk teori, dekonstruksjonisme og hermeneutikk på teologiske emner
* Historisk teologi &ndash; studier av teologi slik den har utviklet seg gjennom historien
* Narrativ teologi &ndash; studiet av en narrativ presentasjon av troen fremfor den dogmatiske presentasjonen
* Pragmatisk teologi (eller praktisk teologi) &ndash; studiet av teologi i forhold til det å virke som prest / forkynner
* Systematisk teologi &ndash; emnebaserte studier

## Referanser


## Eksterne lenker
*